

**Қазақстан Республикасының Тұңғыш Президенті - Елбасының "Өркен" білім беру грантын тағайындау туралы**

Қазақстан Республикасы Президентінің 2009 жылғы 13 қаңтардағы N 724 Жарлығы

      Ескерту. Жарлықтың тақырыбы жаңа редакцияда - *ҚР Президентінің 21.09.2016* № 340 *Жарлығымен (*алғаш ресми жарияланған күнінен бастап қолданысқа енгізіледі*).*  
      Республикалық баспасөзде мазмұны  
      жариялануға тиіс  
      Дарынды балалардың элитарлық білім алуы үшін жағдай жасау мақсатында **ҚАУЛЫ ЕТЕМІН:**   
      1. "Назарбаев Зияткерлік мектептері" дербес білім беру ұйымдарында дарынды балалардың оқуын төлеу үшін Қазақстан Республикасының Тұңғыш Президенті – Елбасының "Өркен" білім беру гранты тағайындалсын.  
      Ескерту. 1-тармақ жаңа редакцияда - *ҚР Президентінің 21.09.2016* № 340 *Жарлығымен (*алғаш ресми жарияланған күнінен бастап қолданысқа енгізіледі*).*  
      2. Қазақстан Республикасының Үкіметі:   
      1) "Назарбаев Зияткерлік мектептері" дербес білім беру ұйымдарында дарынды балалардың оқуын төлеу үшін Қазақстан Республикасының Тұңғыш Президенті – Елбасының "Өркен" білім беру грантын тағайындау қағидалары мен мөлшерлерін бекітсін;  
      2) осы Жарлықтан туындайтын өзге де шараларды қабылдасын.  
      Ескерту. 2-тармаққа өзгерістер енгізілді - ҚР Президентінің 2010.06.28 № 1014 (қолданысқа енгізілу тәртібін 3-т. қараңыз); *21.09.2016* № 340 *(*алғаш ресми жарияланған күнінен бастап қолданысқа енгізіледі*)* Жарлықтарымен.  
       3. Осы Жарлық алғаш ресми жарияланғаннан кейін қолданысқа енгізіледі.

|  |  |  |  |
| --- | --- | --- | --- |
| |  | | --- | | *Қазақстан Республикасының*  *Президенті* | | |  | | --- | | *Н. Назарбаев* | |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК